Panemunėlio mokykla-daugiafunkcis centras

Rokiškio rajono Panemunėlio mokykla-daugiafunkcis centras – dieninė, savarankiško mokymosi bendrojo lavinimo mokykla Panemunėlio GS (Rokiškio raj.), Kamajų g. 11, vykdanti priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 190251195. Steigėjas Rokiškio rajono savivaldybės taryba. Istorija 1918 m. lapkričio mėnesį malūnininko K. Neniškio pastate atidaryta lietuviška mokykla. Mokykloje mokėsi apie 30 mokinių, o juos mokė iš Rokiškio miesto atvykęs mokytojas Juozas Meilus. 1936 m. Panemunėlio geležinkelio stoties gyvenvietėje pastatyta nauja tipinė mokykla ir pavadinta garbės piliečio Juozo Tūbelio vardu. Mokykla reorganizuota į šešių skyrių pradinę mokyklą. Jos vedėju paskirtas Vladas Varaneckas. Visi mokytojai ir moksleiviai dalyvavo visuomeninėje veikloje. Daugelis mokytojų priklausė šaulių organizacijai. Visi turėjo dirbti su mokinių ir jaunimo organizacijomis: skautų, jaunųjų ūkininkų, jaunalietuvių. Juozas Pranckūnas, 1951–1991 m. buvęs mokyklos direktoriumi, prisimena, kad mokyklos patalpos buvo nukentėję nuo karo, mažai remontuotos. Mokykloje mokėsi 280 mokinių ir jų skaičius augo, nes apylinkėje buvo 5 pradinės mokyklos, iš kurių į penktas klases ateidavo daug mokinių, todėl visos klasės buvo paralelės. Baigę septynmetę, dauguma mokinių toliau nesimokė. Iškilo reikalas prašyti, kad Panemunėlyje būtų atidaryta vidurinė mokykla. 1953 m. vietos valdžia, mokinių tėvų komitetas, pritariant rajono vadovybei, kreipėsi į Švietimo ministeriją. Prašymas buvo patenkintas ir nuo 1954 m. Panemunėlio septynmetė reorganizuota į vidurinę mokyklą. 1957–1958 mokslo metais mokyklą baigė pirmoji abiturientų laida. Mokykloje mokinių skaičius siekė 411. 1957 m. rugsėjo 2 d. rajono valdžia priėmė nutarimą statyti naują Panemunėlio vidurinės mokyklos pastatą. 1963 m. rugpjūčio mėnesį statyba baigta. Rugsėjo 1-oji panemunėliečiams buvo džiugi diena – jie gavo naują 520 vietų mokyklą. 1981–1982 mokslo metais mokėsi 294 mokiniai. Mokykla iškilmingai pažymėjo savo 75-metį. Iškilmės sutapo su paskutinio skambučio švente 25 abiturientų laidai. 2001 m. rugsėjo 1 d. Panemunėlio vidurinė mokykla reorganizuota į Panemunėlio pagrindinę mokyklą. 2018 m. prijungtas Panemunėlio UDC, o mokykla pervadinta Panemunėlio mokykla-daugiafunkciu centru. Direktoriai 1951–1991 m. Juozas Pranckūnas 1997–2007 m. Gintautas Rekerta 2007–2011 m. Antanas Tigrūdis 2011–2016 m. Gintautas Rekerta nuo 2016 m. Inga Belovienė Žymūs mokiniai Edmundas Antanas Rimša, humanitarinių mokslų daktaras, docentas, Lietuvos heraldikos komisijos prie Respublikos Prezidento pirmininkas Raimundas Dagys, fizikas, habilituotas fizinių mokslų daktaras Juozas Katelė, vargonininkas, chorvedys, dainininkas Antanas Marcijonas, teisėtyrininkas Alvydas Matulka, Lietuvos laisvės gynėjas, Sausio 13-osios auka Balys Vilimas, zooinžinierius, Zarasų rajono savivaldybės meras Šaltiniai Nuorodos Oficiali svetainė